Predkladacia správa

Materiál „Návrh záverečného účtu za rok 2005 kapitoly 38 – Úrad pre normalizáciu, metrológiu a skúšobníctvo Slovenskej republiky“ sa predkladá na základe § 29 ods. 4 zákona č. 523/2004 Z. z. o rozpočtových pravidlách verejnej správy.

Predkladaný materiál poskytuje základné informácie o činnosti kapitoly Úradu pre normalizáciu, metrológiu a skúšobníctvo SR a poskytuje celkový prehľad o výsledkoch rozpočtového hospodárenia v rozpočtovom roku 2005.

Predkladaný materiál pozostáva z  troch častí. Prvá časť materiálu obsahuje hodnotenie rozpočtového hospodárenia kapitoly v roku 2005. Druhá časť prezentuje výsledky rozpočtového hospodárenia kapitoly v roku 2005 v prehľadných tabuľkách. Tretia časť obsahuje organizačnú schému platnú k 31. 12. 2005, ktorá vyjadruje kompetenčné usporiadanie medzi ústredným orgánom a organizáciami v jeho pôsobnosti.

Predkladaný materiál vychádza z údajov účtovnej závierky a finančných výkazov a bol tiež predložený Ministerstvu financií Slovenskej republiky a Výboru pre hospodárstvo, privatizáciu a podnikanie Národnej rady Slovenskej republiky.